TVIND-SAGEN KORT FORTALT

Tvind består af en række selvstændige skoler, en rejsende højskole og projekter rundt omkring i verden og blev stiftet af Mogens Amdi Petersen i 1970.

Et af Tvinds formål er at skaffe penge til u-lande ved indsamling og salg af brugt tøj.

Mogens Amdi Petersen "forsvandt" som offentlig person i slutningen af 1970'erne efter negativ omtale af Tvind-projekter.

Et Tvind-medlem fortalte i 2000, at ledende medlemmer af Tvind havde trukket tilskudskroner ud af den danske stat - blandt andet til projekter af tvivlsom eksistens.

Året efter sigtede politiet otte Tvind-ledere, heriblandt Mogens Amdi Petersen, for skatte- og mandatsvig.

I 2002 blev han anholdt i USA og udleveret til Danmark efter syv måneder i et amerikansk fængsel.

I Danmark begyndte retssagen om skattesvig og underslæb, og hovedparten af de tiltalte blev i august 2006 frifundet ved byretten i Ringkøbing.

Anklagemyndigheden ankede frifindelserne. På det tidspunkt var de tiltalte rejst ud af Danmark.

I august 2016 fandt DR3 Mogens Amdi Petersen i Baja i Mexico, hvor han opholdte sig på et uddannelsescenter.

Tilbage i marts 2014 anmodede de danske myndigheder Mexico om at få Mogens Amdi Petersen og de fire andre tiltalte udleveret i forbindelse med ankesagen i Danmark.